Zmluva o dielo č....
 uzatvorená podľa § 536 a nasl.  Obchodného zákonníka
v znení neskorších predpisov.

Zmluvné strany

Objednávateľ:       	TT-KOMFORT s.r.o.
Sídlo:                      	Františkánska 16, 917 32 Trnava
Bankové spojenie:   	UniCredit Bank Slovakia a.s.
Č. účtu:                   	1034107003/1111
IČO:                       	36 277 215            
DIČ:                       	2022097011
IČ DPH:                  	SK2022097011
Zastúpený:              	Dipl. Ing. Paul Minarik – konateľ
                             	Ing. Ľubomír Krajčovič - konateľ
                              
právna registrácia:  	Okresný súd Trnava, Oddiel: Sro, Vložka číslo: 17769/T  

Zhotoviteľ:                       
Sídlo:                                
Korešpondenčná adresa:  	 
Bankové spojenie:       	
Číslo účtu:                         
IČO:                                    
DIČ:                                  
IČ DPH:                            
Zastúpený:                        	 
Právna registrácia:             	    

Článok I.
Predmet zmluvy

1.1. Predmetom  tejto zmluvy je rekonštrukcia južnej fasády nebytových priestorov budovy Okružná 21, Trnava podľa projektovej dokumentácie. 
1.2. Zhotoviteľ sa zaväzuje zhotoviť pre objednávateľa dielo podľa vypracovanej cenovej ponuky (rozpočtu) v rozsahu a za podmienok dojednaných v tejto zmluve a riadne a včas zhotovené dielo odovzdať objednávateľovi. Pri použití tretích osôb k ukončeniu dohodnutého diela nesie zhotoviteľ plnú zodpovednosť ,ako by plnenie uskutočňoval sám vrátane prípadných reklamácii. 
1.3. Zhotoviteľ prehlasuje, že projektová dokumentácia je dostačujúca a je schopný podľa nej realizovať dielo v predpísanej kvalite v súlade so stavebným povolením a nebude pred ani počas realizácie diela dopracovať projektovú dokumentáciu. Ak áno, náklady s tým spojené bude znášať zhotoviteľ.
1.4. Zhotoviteľ pri realizácii prác dodrží všeobecne záväzné predpisy, technické normy, dojednania tejto zmluvy, vyjadrenia orgánov štátnej správy a poverených organizácií a iných dotknutých osôb, bezpečnostné predpisy a nariadenia nielen v dotknutej časti areálu staveniska.
1.5. Objednávateľ sa zaväzuje, že dokončené práce prevezme, keď budú zrealizované bez závad a nedorobkov, zaplatí za jeho zhotovenie dohodnutú cenu a poskytne zhotoviteľovi dojednané spolupôsobenie.

Článok II.
Čas plnenia
2.1. Zhotoviteľ protokolárne odovzdá riadne zhotovené dielo v termíne do 20.12.2015. 
2.2 Zhotoviteľ je povinný bez omeškania písomne informovať objednávateľa o vzniku akejkoľvek skutočnosti, ktorá bráni alebo sťažuje realizáciu predmetu diela s dôsledkom omeškania plnenia dohodnutého termínu.
2.3 Opodstatnenosť takto uvedenej skutočnosti a jej vplyv na sťaženie podmienok výstavby posúdi objednávateľ pre každú konkrétnu udalosť.
2.4 Omeškanie subdodávateľov zhotoviteľa pre realizáciu diela nezakladajú dôvod na zmenu termínu realizácie diela.

Článok III.
Cena 
3.1. Cena za zhotovenie diela v rozsahu podľa článku 1 bod 1.1. tejto zmluvy  je stanovená dohodou zmluvných  strán ako konečná pevná cena, je doložená cenovou ponukou  a kalkuláciou podľa výkazu výmer.
Cena za zhotovenie diela :   ................. EUR bez DPH
DPH 20 %:                           .............  EUR            
Cena spolu:                        ...............  EUR
Slovami:   ......................................................... EUR  ................... centov                              
3.2. Práce, ktoré zhotoviteľ vykoná bez zadania alebo v dôsledku svojvoľného odchýlenia od zmluvy nebudú zhotoviteľovi uhradené.
3.3. Cena diela je stanovená ako cena maximálna. Cena zohľadňuje akékoľvek naviac práce a prestoje, zvýšené náklady, či prenájom vybavenia, zariadení alebo pracovnej sily súvisiace s omeškaním dokončenia a odovzdania diela, ako aj súvisiace s nedostatočnou obhliadkou miesta vykonania diela, nedostatočnou kontrolou výkazu výmer zo strany zhotoviteľa, nedostatočným zameraním a vyhodnotením potrebných prác, najmä ak tieto nie sú súčasťou výkazu výmer alebo projektovej dokumentácie. Takéto naviac práce nie sú dôvodom na zvýšenie ceny diela. Súčasťou ceny podľa bodu 3.1. sú aj také práce a iné výkony a dodávky materiálov, súčastí a technológií alebo iné náklady, ktoré sú nevyhnutné na riadne dokončenie diela, hoci by tieto neboli súčasťou výkazu výmer, ako aj práce vo výkaze výmer nezahrnuté, ak takéto práce mohol objednávateľ ako spotrebiteľ v súvislosti s plnením povinností objednávateľa podľa tejto zmluvy legitímne očakávať. V prípade rozporu medzi touto zmluvou a výkazom výmer má prednosť táto zmluva. 

Článok IV.
Platobné podmienky

Zmluvné strany sa dohodli na nasledovnom spôsobe platenia:
4.1. Cenu za zhotovenie diela zaplatí objednávateľ na základe faktúry, ktorú zhotoviteľ doručí objednávateľovi v dvoch vyhotoveniach a ktorá musí spĺňať všetky náležitosti daňového dokladu. Na faktúre, dodacích listoch,  spisoch a iných podkladoch musí zhotoviteľ uvádzať aj názov zákazky. Faktúra a k nim prislúchajúca korešpondencia, ktoré sa u objednávateľa vyskytnú bez udania názvu zákazky, nebudú spracované a budú nezaznamenané vrátené späť zhotoviteľovi. To platí aj v prípade, ak pri faktúre nebude priložený súpis vykonaných prác, ktorý musí byť podpísaný objednávateľom. 
Lehota pre splatnosť faktúry začína plynúť od doručenia riadnej faktúry so všetkými náležitosťami v zmysle tejto zmluvy a príslušných všeobecne záväzných právnych predpisov SR.
Splatnosť faktúry je  30  dní.
4.2. Faktúra bude doručená objednávateľovi po podpísaní preberacieho protokolu.
4.3. Pri vyplatení faktúry v zmysle čl. 4.2 bude zadržaná 3 % záručná rezerva z ceny bez DPH – zádržné z ceny za zhotovenie diela na dobu 2 rokov od protokolárneho odovzdania diela  pre prípady, že zhotoviteľ nezačne s odstraňovaním vád diela do 48 hodín počas pracovných dní od prijatia písomnej reklamácie a vady neodstráni v čase, na ktorom sa zmluvné strany písomne dohodnú.
4.4. Zádržné sa môže zhotoviteľovi vyplatiť  po predložení potvrdenia banky o vinkulácii tej istej sumy, t.j. 3 % z ceny bez DPH za zhotovenie diela v zmysle článku 7 bod 7.5 písm. a),  alebo po predložení dokladu o bankovej záruke v zmysle článku 7 bod 7.5. písm.b).    

Článok V.
Podmienky zhotovenia diela

5.1. Zhotoviteľ určí osobu, ktorá je zodpovedná za organizovanie, riadenie, vykonávanie a kontrolovanie diela a oznámi ju objednávateľovi.
5.2. Zhotoviteľ začne s prácami na diele do 5 dní od doručenia písomnej výzvy objednávateľa na prevzatie staveniska a začatie prác.
Objednávateľ písomne vyzve zhotoviteľa na prevzatie staveniska a začatie prác až po zabezpečení finančných prostriedkov na predmet diela.
Zhotoviteľ sa zaväzuje, že s prácami na diele nezačne skôr, ako mu bude výzva na  prevzatie staveniska a začatie prác objednávateľom doručená.
5.3. Objednávateľ zabezpečí energie (elektrina, voda) na svoje náklady.
5.4. Zhotoviteľ zabezpečí likvidáciu odpadu (armatúry, izolácie) v zmysle platnej legislatívy, ak sa nedohodne inak. Takto zlikvidovaný odpad vydokladuje príslušnými dokladmi pri odovzdaní diela. Zhotoviteľ s faktúrou dodá objednávateľovi doklad o naložení so stavebným odpadom.
5.9. Objednávateľ a jeho poverený zástupca je oprávnený kontrolovať dielo na každom stupni jeho zhotovovania. Ak pri kontrole zistí, že zhotoviteľ porušuje svoje povinnosti, má právo žiadať, aby zhotoviteľ bezodkladne odstránil vady a nedorobky vzniknuté počas realizácie diela a ďalej ho zhotovoval riadne. V prípade, že zhotoviteľ v primeranej dobe neakceptuje tieto požiadavky objednávateľa, považuje sa to za podstatné porušenie zmluvy. Objednávateľ má pre tieto prípady právo zastaviť práce prípadne sankcionovať finančne zhotoviteľa za každé nerešpektovanie.
5.10. Zhotoviteľ zabezpečuje plnenie ustanovení zákona č. 314/2001 o požiarnej ochrane a č. 124/2006 Z. z. o BOZP v platnom znení. Zhotoviteľ sa zaväzuje dodržiavať technické normy, všeobecné záväzné predpisy, predpisy z oblasti požiarnej ochrany a bezpečnosti zdravia pri práci,  vyplývajúce zo zákona č. 127/2006 Z.z. v platnom znení a z Vládneho nariadenia č. 396/2006 Z.z. Zhotoviteľ v plnom rozsahu zodpovedá za bezpečnosť a ochranu zdravia osôb v priestore staveniska, ktorých vstup na stavenisko a pohyb v priestore staveniska je oprávnený. Zhotoviteľ zabezpečí pracovníkom ochranné pracovné pomôcky. Zhotoviteľ sa zaväzuje, že pri plnení zmluvných povinností zabezpečí poriadok a čistotu na stavenisku na svoje náklady, pričom bude denne odstraňovať všetky nečistoty a odpady, nebezpečné a kontaminované odpady nevynímajúc.
Zhotoviteľ zabezpečí stavenisko v zmysle §43 stavebného zákona. Odborné práce musia byť vykonané len pracovníkmi zhotoviteľa alebo jeho dodávateľov majúcich príslušnú kvalifikáciu na vykonanie týchto prác. Zhotoviteľ zodpovedá za bezpečnosť a majetok svoj, svojich pracovníkov a partnerov počas doby realizácie diela a zabezpečí ,aby sa na stavenisku nepohybovali nepovolané osoby.  

Článok VI. 
Odovzdanie a prevzatie diela

6.1. Povinnosť zhotoviť dielo riadne a včas splní zhotoviteľ odovzdaním diela v termíne, ako je to uvedené v článku II.  bod  2.1. tejto zmluvy. 
6.2. O odovzdaní a prevzatí diela zmluvné strany spíšu Preberací  protokol o odovzdaní a prevzatí diela, ktorý podpíše zástupca zhotoviteľa, zástupca objednávateľa.
6.3. Dielo sa považuje za vykonané a odovzdané (dodané) riadne a včas bez vád podľa tejto zmluvy aj v prípade, ak objednávateľ bezdôvodne nepodpíšu Preberací protokol o odovzdaní a prevzatí diela v lehote 3 dní odo dňa doručenia písomnej výzvy zhotoviteľa na podpísanie tohto protokolu, ak je dielo zhotovené bez závad a nedorobkov , môže sa dielo považovať za riadne dodané. 

Článok VII.
Záručná doba a záruka 

7.1. Zhotoviteľ  zodpovedá za  to, že predmet zmluvy  je zhotovený podľa podmienok tejto zmluvy, platných STN, a že počas záručnej doby bude mať vlastnosti, dohodnuté v tejto zmluve.
Zmluvné strany sa dohodli na záručnej dobe v trvaní ..........
7.2. Záručná doba začína plynúť dňom podpísania preberacieho protokolu  objednávateľom a platí .....mesiacov, pre vinkuláciu, bankovú záruku podľa ods. 7.5. a), b) 24 mesiacov.
7.3. Zhotoviteľ zodpovedá za vady, ktoré má dielo počas výstavby a počas záručnej       doby.
7.4. Zhotoviteľ sa zaväzuje začať s odstraňovaním prípadných reklamácií  diela do 48 hodín  počas pracovných dní od prijatia  písomnej reklamácie od objednávateľa a dôvody reklamácií odstrániť do termínu, na  ktorom sa  dohodnú zmluvné strany písomne. Dni potrebné na odstránenie reklamácií nie sú zo strany objednávateľ dôvodom na penalizáciu. Zhotoviteľ nemôže opodstatnenú reklamáciu vybaviť ako neopodstatnenú. 
Vady a nedorobky reklamované počas zhotovovania diela – ich odstránenie nie je dôvod na zmenu termínu.
      7.5. V  prípade, ak  zhotoviteľ  nezačne  s  odstraňovaním  reklamácií diela  do  48 hodín   počas pracovných  dní  od prijatia  písomnej  reklamácie, objednávateľ  má právo fakturovať zhotoviteľovi zmluvnú pokutu vo výške 30 Eur za každý deň omeškania so začatím prác na odstraňovaní reklamácií a  dať  reklamácie odstrániť tretej osobe na náklady zhotoviteľa. 
Za týmto účelom:
a) zhotoviteľ po vykonanom kompletnom splnení zmluvy vinkuluje v prospech objednávateľa   na svojom účte číslo ................... finančné prostriedky v objeme 3 % z ceny za zhotovenie diela, ktoré prostriedky budú použité na účely podľa predchádzajúceho dojednania v bode 7.4. a 7.5., a to po celú dobu trvania záručnej doby podľa dojednania v bode 7.2.,  alebo
b)zhotoviteľ predloží objednávateľovi bankovú záruku (Záručnú listinu) vo výške minimálne 3 % z ceny za zhotovenie diela splatnú po vykonanom kompletnom splnení zmluvy (za predpokladu obdržania dokumentácie) prostredníctvom bezplatnej neodvolateľnej, všeobecnej bankovej záruky, s možnosťou prolongácie banky, ktorá je pre objednávateľa akceptovateľná v rovnakej miere.
7.6. Zmluvné strany sa zaväzujú, že v konaní vo veci vinkulácie finančných prostriedkov a poskytnutia bankovej záruky budú postupovať a riadiť sa podmienkami, ktoré určí príslušná banka.

Článok VIII.
Penále a zmluvné pokuty
8.1. Ak zhotoviteľ nesplní svoj záväzok dodať dielo v dohodnutom termíne, zaplatí objednávateľovi zmluvnú pokutu vo výške 0,05 % z celkovej ceny diela za každý deň omeškania.
8.2. Ak zhotoviteľ neodstráni vady v termíne podľa článku VII. bod 7.4 a bod 7.5. tejto zmluvy, zaplatí zmluvnú pokutu 30 EUR za každý deň omeškania. 
8.3. Ak zhotoviteľ nezačne odstraňovať reklamácie do 48 hodín od ich písomného nahlásenia môže objednávateľ zhotoviteľovi fakturovať zmluvnú pokutu vo výške 30 Eur za každý deň omeškania so začatím odstraňovania reklamácií.
8.4. Pri meškaní objednávateľa s úhradou faktúry objednávateľ zaplatí  zhotoviteľovi zmluvnú pokutu  vo výške 0,05 % z celkovej sumy faktúry každý deň omeškania.
8.5 Ak zhotoviteľ poruší niektoré ustanovenia tejto zmluvy a v príčinnej súvislosti s týmto porušením bude objednávateľovi uložená akákoľvek sankcia zo strany súdov, orgánov verejnej správy, resp. dozorných a kontrolných orgánov alebo iných inštitúcii, zhotoviteľ sa zaväzuje nahradiť objednávateľovi všetky finančné náklady, ktoré mu vzniknú v dôsledku uloženia akýchkoľvek sankcii zo strany vyššie uvedených orgánov.

Článok IX.
Odstúpenie od zmluvy

9.1. Objednávateľ má právo od tejto zmluvy odstúpiť  ak dodávateľ poruší ustanovenia tejto zmluvy zakotvené v bode V. článku  5.3. tejto zmluvy.
9.2. Odstúpením od zmluvy zanikajú všetky práva a povinnosti zmluvných strán zo zmluvy, okrem nárokov na náhradu spôsobenej škody a nárokov na zmluvné, resp. zákonné sankcie. Po zániku zmluvy  si zmluvné strany vysporiadajú vzťahy dohodou a zhotoviteľ odovzdá objednávateľovi spolu s rozostavaným zmluvným dielom:
1.	dokumentáciu, ktorú obdržal od objednávateľa k vykonaniu diela
2.	ostatnú dokumentáciu týkajúcu sa zrealizovanej časti a ostatné doklady v rozsahu čl. 6 bod 6.2.

Článok X.
Osobitné dojednania

10.1. Nebezpečenstvo škody a úrazov  na jednotlivých častiach diela, na stavenisku ako aj na veciach a materiáloch potrebných na zhotovenie diela znáša zhotoviteľ až do času protokolárneho prevzatia a odovzdania diela objednávateľom.
10.2. Zhotoviteľ sa zaväzuje všetky obdržané informácie, údaje a podklady okrem tých, ktoré slúžia pre účely zmluvy použiť a inak udržiavať v tajnosti  a nesprístupňovať ich tretím osobám. Zhotoviteľ sa zaväzuje svojim zamestnancom, ako tretím osobám, ktoré spolupracujú pri vykonávaní objednávky uložiť povinnosť udržiavať informácie v tajnosti. Tento záväzok platí naďalej aj po ukončení zmluvy.  Po ukončení zmluvy budú všetky zmluvné podklady na požiadanie objednávateľa vrátené.
10.3. Pri porušení záväzku mlčanlivosti je zhotoviteľ povinný objednávateľa odškodniť.
10.4. Zhotoviteľ podpisom zmluvy o dielo prehlasuje, že má uzatvorenú poistnú zmluvu o zodpovednosti za škody na majetku objednávateľa pri realizácii diela a v plnom rozsahu zodpovedá za škodu na majetku objednávateľa pri realizácii predmetu diela a to aj v prípade, ak si na časť diela objedná zhotoviteľ subdodávateľa. Zodpovednosť za škody a úrazy trvá až do  dňa podpísania odovzdávajúceho a preberajúceho protokolu.
10.5. Zhotoviteľ vykoná dielo podľa   rozpočtu, ktorý je nedeliteľnou súčasťou tejto zmluvy.
10.6. Zástupcom – koordinátorom bezpečnosti za zhotoviteľa a objednávateľa počas plnenia zmluvne dohodnutých prác bude: ................
 
Článok XI.
Záverečné ustanovenia

11.1. Táto zmluva sa spravuje ustanoveniami  §536 a nasl., ako aj ustanoveniami Obchodného zákonníka, Občianskeho zákonníka. 
11.2. Táto zmluva nadobúda platnosť dňom jej podpísania oboma zmluvnými stranami, s účinnosťou po oficiálnom schválení a zabezpečení finančných prostriedkov.
11.3. Zmluva je vypracovaná v štyroch rovnopisoch rovnakej právnej sily, z ktorých   objednávateľ dostane  tri exempláre a zhotoviteľ jeden exemplár. 
11.4. Zmluvné strany vyhlasujú, že si túto zmluvu pred jej podpisom prečítali, jej obsahu porozumeli, že táto zmluva bola uzavretá dobrovoľne na základe slobodnej vôle, na znak čoho ju vlastnoručne podpisujú. 

 V  Trnave, dňa: 

Objednávateľ:                                                  Zhotoviteľ:

TT-KOMFORT s.r.o.                                     

Ing. Ľubomír Krajčovič, konateľ	                           

Dipl. Ing. Paul Minarik, konateľ